Dosarul „10 august”. Toate „tunurile” pe judecătorul de caz. Cum se apără jandarmii acuzați că au gazat sute de români
La aproape șase ani de la violențele din Piața Victoriei asupra românilor care au protestat împotriva Guvernului Dăncilă, dosarul se află în cameră preliminară la Tribunalul Militar București. De aproape zece luni de la înregistrarea acestui dosar pe rolul instanței, nu s-a intrat în „miezul cauzei”, deoarece inculpații au formulat mai multe cereri de amânare pentru lipsă de apărare. De asemenea, l-au recuzat pe judecătorul de caz.